Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 874/13/3304	Nové Mesto nad Váhom, 10.3.2014
EEČ : 2-24-23-2014

U Z N E S E N I E

Trestná vec:	obvinený XXXXX 
Zločin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c, písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Trestné stíhanie bolo vedené na tom skutkovom základe, že obvinený XXXXX od presne nezistenej doby dňa 08.10.2013 do 20.15 h dňa 09.10.2013 u seba prechovával 4 ks plastových vreciek s tlakovými uzávermi, ktoré obsahovali nedosušený rastlinný materiál - konope s celkovou hmotnosťou  3,32 g (po vysušení) s koncentráciou 13,6 % hmotnostných THC čo zodpovedá 15 až 45 obvykle jednorazovým dávkam drogy, pričom rastliny rodu Cannabis (konopa) sú v zmysle  Zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok a tieto v čase 20.15 h dňa 09.10.2013 v XXXXX pri garážach nachádzajúcich sa vľavo za železničným mostom smerom na Súš na výzvu dobrovoľne vydal vyšetrovateľovi

lebo je trestné stíhanie neprípustné podľa § 9 odsek 1 písmeno d) Trestného poriadku

Odôvodnenie:
Uznesením vyšetrovateľa Okresného riaditeľstva PZ Nové Mesto nad Váhom, Odboru kriminálnej polície, sp. zn. ORP- XXXXX zo dňa 10.10.2013 bolo podľa § 206 ods. 1 Trestného poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona, na skutkovom základe, uvedenom vo výrokovej často tohto uznesenia. Dňa 27.11.2013 vyšetrovateľ zmenil právnu kvalifikáciu skutku na zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona, vzhľadom na výsledky znaleckého skúmania KEU PZ, kde bolo zistené, že obvinený u seba prechovával 15 až 45 obvykle jednorazovým dávok drogy rodu Cannabis (konopa), ktoré sú v zmysle Zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok. 

Dňa 25.02.2014 vyšetrovateľ PZ predložil tunajšej prokuratúre vyšetrovací spis s listinným dôkazom, a to, úmrtným listom obvineného XXXXX, nar. XXXXX v XXXXX trvale bytom XXXXX XXXXX.

Z vyšetrovacieho spisu vyplýva, že obvinený XXXXX, nar. XXXXX XXXXX trvale bytom XXXXX XXXXX zomrel dňa 28.01.2014 v Skalici. Túto skutočnosť potvrdzuje i úmrtný list, vystavený dňa 21.02.2014 matričným úradom mesta Skalica .

Nakoľko podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak ide o trestné stíhanie proti tomu kto zomrel, rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Alexandra Galková
prokurátorka